पौराणिक कथाएँ: जय और विजय को शाप (Curse on Jay and Vijay - Stories from Bhagwat Puran)
जय और विजय को शाप (Curse on Jay and Vijay - Stories from Bhagwat Puran)
एक बार ब्रह्मा जी के मानसपुत्र सनक, सनन्दन, सनातन एवं सनतकुमार भगवान विष्णु के दर्शन हेतु बैकुण्ठधाम पहुँचे।
जब वे भगवान विष्णु के ड्यौढ़ी पर पहुँचे तो जय और विजय नामक दो द्वारपालों ने उन्हें रोककर कहा कि इस समय भगवान विष्णु विश्राम कर रहे हैं, अतः आप लोग भीतर नहीं जा सकते।
यद्यपि वे चारों ऋषिगण अत्यधिक आयु के थे, किन्तु उनके तप के प्रभाव से वे बालक नजर आते थे, इसी कारण से जय और विजय उन्हें पहचान नहीं पाये थे और उन्हें साधारण बालक ही समझा था।
जय और विजय के द्वारा इस प्रकार से रोके जाने पर ऋषिगणों ने क्रोधित होकर कहा, "अरे मूर्खों! हम भगवान विष्णु के भक्त हैं और भगवान विष्णु तो अपने भक्तों के लिए सदैव उपलब्ध रहते हैं। तुम दोनों अपनी कुबुद्धि के कारण हम लोगो को भगवान विष्णु के दर्शन से विमुख रखना चाहते हो। ऐसे कुबुद्धि वाले विष्णुलोक में रहने के योग्य नहीं है। अतः हम तुम्हें शाप देते हैं कि तुम दोनों का देवत्व समाप्त हो जाये और तुम दोनों भूलोक में जाकर पापमय योनियों में जन्म लेकर अपने पाप का फल भोगो।"
सनकादिक ऋषियों के इस घोर शाप को सुनकर जय और विजय भयभीत होकर उनसे क्षमा याचना करने लगे। इसी समय भगवान विष्णु भी वहाँ पर आ गये। जय और विजय भगवान विष्णु से प्रार्थना करने लगे कि वे ऋषियों से अपना शाप वापस ले लेने का अनुरोध करें।
भगवान विष्णु ने उन दोनों से कहा, "ऋषियों का शाप कदापि व्यर्थ नहीं जा सकता। तुम दोनों को भूलोक में जाकर जन्म अवश्य लेना पड़ेगा। अपने अहंकार का फल भोग लेने के बाद तुम दोनों पुनः मेरे पास वापस आवोगे। तुम दोनों के पास यहाँ वापस आने के लिए दो विकल्प है, पहला यह कि यदि तुम दोनों भूलोक में मेरे भक्त बन कर रहोगे तो सात जन्मों के बाद यहाँ वापस आवोगे और दूसरा यह कि यदि भूलोक में जाकर मुझसे शत्रुता रखोगे तो तीन जन्मों के बाद तुम दोनों यहाँ वापस आवोगे क्योंकि उन तीनों जन्मों में मैं ही तुम्हारा संहार करूँगा।"
जय और विजय सात जन्मों तक पृथ्वीलोक में नहीं रहना चाहते थे इसलिए उन्होंने दूसरे विकल्प को मान लिया।
उन्हीं जय और विजय भूलोक में सत् युग में अपने पहले जन्म में हिरण्याक्ष और हिरण्यकश्यपु, त्रेता युग में अपने दूसरे जन्म में रावण और कुम्भकर्ण तथा द्वापर में अपने तीसरे जन्म में शिशुपाल और दन्तवक्र बने।
प्रस्तुतकर्ता जी.के. अवधिया पर 11:26 AM
जय और विजय को शाप (Curse on Jay and Vijay - Storie...
वाराह अवतार (Varah Avatar)
ब्रह्मा जी द्वारा सृष्टि की रचना (Stories from Bha...
सुखसागर के अनुसार भगवान विष्णु ने निम्न 24 अवतार लिये हैं - वाराह अवतार (Varah Avatar) - प्रलय काल में जब पृथ्वी जल में समा गई थी तब पृ...
कर्दम ऋषि का देवहूति के साथ विवाह (Stories from Bhagwat Puran)
कर्दम ऋषि सरस्वती नदी के तट पर आश्रम बना कर निवास करते थे तथा भगवान की भक्ति में अपना समय व्यतीत करते थे। उनकी घोर तपस्या से प्रसन्न होकर भग...
एक बार ब्रह्मा जी के मानसपुत्र सनक, सनन्दन, सनातन एवं सनतकुमार भगवान विष्णु के दर्शन हेतु बैकुण्ठधाम पहुँचे। जब वे भगवान विष्णु के ड्यौढ़ी पर...
पिछले पोस्ट ( ब्रह्मा जी द्वारा सृष्टि की रचना ) में बताए जितनी सृष्टि की रच लेने के बाद ब्रह्मा जी विचार करने लगे कि मेरी सृष्टि की वृद्...
हिरण्याक्ष का वध (carnage of Hiranyaksh - Stories from Bhagwat Puran)
हिरण्यकश्यपु (Hiranyakashyapu) और हिरण्याक्ष (Hiranyaksh) दोनों ही दैत्य जन्मते ही [देखें पिछला पोस्टः हिरण्याक्ष और हिरण्यकश्यपु का जन्म...
ब्रह्मा जी द्वारा सृष्टि की रचना (Stories from Bhagwat Puran)
सुखसागर ग्रंथ के अनुसार ब्रह्मा जी ने सर्वप्रथम "मोह", "महामोह", "तामिश्र", "अन्धतामिश्र" और "...
हिरण्याक्ष और हिरण्यकश्यपु का जन्म (Stories from Bhagwat Puran)
किसी समय मारीचिनन्दन कश्यप जी यज्ञ पुरुष भगवान को प्रसन्न करने के लिए खीर की आहुति देकर उनकी आराधना करने के पश्चात् सन्ध्याकाल में अग्निशाला...
धुंधकारी की प्रेतयोनि से मुक्ति
प्रेतयोनि में रहते हुए धुंधकारी को अत्यन्त कष्ट उठाने पड़े। जब गौकर्ण तीर्थयात्रा से वापस आया तो धुंधकारी के प्रेत ने उससे मिलकर प्रेतयोनि से...
गोकर्ण की उत्पत्ति (Story of Gaukarn)
प्राचीनकाल में तुंगभद्रा नदी के तट पर एक रम्य नगर था। उस नगर में आत्मदेव नाम का ब्राह्मण रहता था जो कि धर्म, कर्म, भजन, पूजा-पाठ आदि सभी कर्...
मेरी पसंद की कुछ काव्य रचनाएँ
अपने कम्प्यूटर को फॉर्मेट करते समय गलती से मेरी महाभारत संबंधी सामग्री भी मिट गई इसलिये कुछ समय के लिये मैं महाभारत को मुल्तवी कर रहा हूँ। ज...